প্ৰাক্তন মুখ্য মন্ত্ৰী তৰুণ গগৈয়ে আজি কইনাধৰাৰ তেওঁৰ বাসগৃহত দিয়া সংবাদমেলত শেহতীয়াকৈ চৰ্চালৈ অহা সুকীয়া বৰাক ৰাজ্যৰ প্ৰসংগটো নিজৰ মত বেকত কৰিলে। গগৈয়ে কয় যে তেওঁ বৰাক পৃথক হোৱাটো নিবিচাৰে। বৰং এনেকুৱা দাবীৰ বিৰোধিতা কৰে।
আনহাতে সততে মুখ্য মন্ত্ৰী সৰ্বানন্দ সোণোৱালে বৰাক-ব্ৰহ্মপুত্ৰৰ সমন্বয়ৰ কথা কৈ থকাৰ কথাটো টানি আনি তেওঁ সোণোৱালক কটাক্ষ কৰে। "মুখ্য মন্ত্ৰীয়ে যিমানেই বৰাক-ব্ৰহ্মপুত্ৰৰ সমন্বয়ৰ কথা কৈ আছে, সিমানে তেওঁলোকৰ নেতাই ফাট মেলাই আছে।" এইদৰে কয় গগৈয়ে।
উল্লেখযোগ্য যে যোৱা ১১ জুলাইত সদৌ কাছাৰ-কৰিমগঞ্জ হাইলাকান্দি ছাত্ৰ সন্থা, চমুকৈ অকছাৰ প্ৰাক্তন প্ৰতিষ্ঠাপক সভাপতি তথা বৰ্তমান অঞ্চলটোত বিজেপিৰ এজন প্ৰভাৱশালী নেতা প্ৰদীপ দত্ত ৰয়ে সুকীয়া বৰাক ৰাজ্যৰ পোষকতা কৰি সংবাদমেল দি এক নতুন বিতৰ্কৰ সৃষ্টি কৰিছিল।
গগৈয়ে এই অভিযোগ কৰে যে প্ৰদীপ দত্ত ৰয়ক বিজেপিয়ে উচটাইছে। নাগৰিকত্ব সংশোধনী বিধেয়কৰ বিৰুদ্ধেও এইজন নেতাই বিজেপিৰ নিৰ্দেশত কাম কৰা বুলি কয়। ইয়াৰ উপৰি বৰাকৰ খিলঞ্জীয়াই বিলখনৰ সমৰ্থন নকৰে বুলি দাবী কৰে প্ৰাক্তন মুখ্য মন্ত্ৰী গগৈয়ে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
